|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  |
| **ΓΕΝΙΚΗ ΔΙΕΥΘΥΝΣΗ** **ΓΕΝΙΚΟΥ ΧΗΜΕΙΟΥ ΤΟΥ ΚΡΑΤΟΥΣ****ΔΙΕΥΘΥΝΣΗ ΣΧΕΔΙΑΣΜΟΥ ΚΑΙ ΥΠΟΣΤΗΡΙΞΗΣ ΕΡΓΑΣΤΗΡΙΩΝ****ΤΜΗΜΑ A΄** | Έγκριση δαπάνης: ΔΣΥΠΕ Γ 186600 ΕΞ 2025 / 09-09-2025ΑΔΑΜ:25REQ017521390, ΑΔΑ: Ψ2ΚΩ46ΜΠ3Ζ-ΜΑΟΕΑΔ: 2025/235 |
| **Ταχ. Διεύθυνση:** Αν. Τσόχα 16 |  |
| **Ταχ. Κώδικας:** 115 21 |  |
| **Πληροφορίες:** Μ. ΜΟΥΞΙΟΥ |  |
| **Τηλέφωνο:** 210 6479 151 |  |
| **E-mail:**support.gcsl@aade.gr | Προς: Κάθε ενδιαφερόμενο |

|  |
| --- |
| **Πρόσκληση υποβολής προσφορών για την προμήθεια υπηρεσιών συντήρησης επιχρισμάτων και ελαιοχρωματισμού εσωτερικών χώρων των κτιρίων που στεγάζονται οι Χημικές Υπηρεσίες Σερρών, Κρήτης (Ηράκλειο) και Αλεξανδρούπολης, με τη διαδικασία της απευθείας ανάθεσης** |
| Αναθέτουσα Αρχή: | Γενικό Χημείο του Κράτους, Αν. Τσόχα 16, ΤΚ 115 21 Αθήνα,ΤΗΛ. 210 64 79 000 |
| ΚΑΕ | 0863«ΣΥΝΤΗΡΗΣΗ ΚΑΙ ΕΠΙΣΚΕΥΗ ΚΤΙΡΙΩΝ» |
| CPV : | CPV50000000-5«ΥΠΗΡΕΣΙΕΣ ΕΠΙΣΚΕΥΗΣ ΚΑΙ ΣΥΝΤΗΡΗΣΗΣ» |
| Κριτήριο Ανάθεσης: | Πλέον συμφέρουσα από οικονομική άποψη προσφορά βάσει της τιμής (χαμηλότερη τιμή ανά τμήμα) |
| Προϋπολογισθείσα δαπάνη: | ΣΥΝΟΛΟ: 37.200,00 € (30.000,00€ πλέον ΦΠΑ 7.200,00€) |
| Καταληκτική ημερομηνία υποβολής προσφορών: | 13/10/2025 |
| Διάρκεια ισχύος προσφορών: | 180 μέρες από την επομένη της καταληκτικής ημερομηνίας για την υποβολή των προσφορών. |

### Αντικείμενο προμήθειας και προϋπολογισμός

Το Γενικό Χημείο του Κράτους προκηρύσσει πρόσκληση υποβολής προσφορών, με κριτήριο ανάθεσης την πλέον συμφέρουσα από οικονομική άποψη προσφορά βάσει της τιμής (χαμηλότερη τιμή ανά είδος), για την προμήθεια υπηρεσιών συντήρησης επιχρισμάτων και ελαιοχρωματισμού εσωτερικών χώρων των κτιρίων που στεγάζονται οι Χημικές Υπηρεσίες Σερρών, Κρήτης (Ηράκλειο) και Αλεξανδρούπολης, με τη διαδικασία της απευθείας ανάθεσης.

Η συνολική προϋπολογισθείσα δαπάνη ανέρχεται στο ποσό των τριάντα επτά χιλιάδων διακοσίων ευρώ (37.200,00€) συμπεριλαμβανομένου του ΦΠΑ (24%) (30.000,00€ πλέον ΦΠΑ 7.200,00€) και θα βαρύνει τις πιστώσεις του προϋπολογισμού του Ε.Τ.Ε.Π.Π.Α.Α. οικονομικού έτους 2025 (ΚΑΕ 0863).

Οι τεχνικές προδιαγραφές και οι απαιτήσεις των ειδών περιγράφονται αναλυτικά στο Παράρτημα Α΄.

Η προσφορά μπορεί να υποβάλλεται για ένα ή για περισσότερα ή για το σύνολο των τμημάτων του είδους.

Ο προϋπολογισμός κατανέμεται ως εξής:

|  |  |  |  |  |  |
| --- | --- | --- | --- | --- | --- |
| Α/Α | ΕΙΔΟΣ ΥΠΗΡΕΣΙΑΣ | ΤΜΗΜΑ | ΠΟΣΟΤΗΤΑ | ΤΙΜΗ ΜΟΝΑΔΑΣ | ΣΥΝΟΛΟ |
| 1 | ΣΥΝΤΗΡΗΣΗ ΕΠΙΧΡΙΣΜΑΤΩΝ  | ΧΥ ΣΕΡΡΩΝ | 1 | 14.250,00 | 14.250,00 |
| 2 | ΧΥ ΚΡΗΤΗΣ (ΗΡΑΚΛΕΙΟ) | 1 | 13.250,00 | 13.250,00 |
| 3 | ΧΥ ΑΛΕΞΑΝΔΡΟΥΠΟΛΗΣ | 1 | 2.500,00 | 2.500,00 |
| **ΤΕΛΙΚΟ ΣΥΝΟΛΟ** | **30.000,00** |
| **ΤΕΛΙΚΟ ΣΥΝΟΛΟ ΜΕ ΦΠΑ (24%)** | **37.200,00** |

1. **Δικαίωμα συμμετοχής**

Δικαίωμα συμμετοχής έχουν όλα τα φυσικά και νομικά πρόσωπα της ημεδαπής ή αλλοδαπής, συνεταιρισμοί καθώς και ενώσεις ή κοινοπραξίες οικονομικών φορέων που νόμιμα ασχολούνται με την εκτέλεση αντίστοιχων με το αντικείμενο της παρούσας Πρόσκλησης εργασιών, όπως αυτές περιγράφονται στις τεχνικές προδιαγραφές του ΠΑΡΑΡΤΗΜΑΤΟΣ Α’ και είναι εγγεγραμμένοι στα οικεία Επιμελητήρια.

### Κατάρτιση και υποβολή προσφορών

### Οι οικονομικοί φορείς, καλούνται να υποβάλουν την προσφορά τους με ηλεκτρονικό ταχυδρομείο στη διεύθυνση support.gcsl@aade.gr.Το θέμα του ηλεκτρονικού μηνύματος θα είναι:

**Προσφορά για την προμήθεια ΥΠΗΡΕΣΙΩΝ ΣΥΝΤΗΡΗΣΗΣ ΕΠΙΧΡΙΣΜΑΤΩΝ ΚΑΙ ΕΛΑΙΟΧΡΩΜΑΤΙΣΜΟΥ ΕΣΩΤΕΡΙΚΩΝ ΧΩΡΩΝ ΤΩΝ ΚΤΙΡΙΩΝ ΠΟΥ ΣΤΕΓΑΖΟΝΤΑΙ ΟΙ ΧΗΜΙΚΕΣ ΥΠΗΡΕΣΙΕΣ ΣΕΡΡΩΝ, ΚΡΗΤΗΣ (ΗΡΑΚΛΕΙΟ) ΚΑΙ ΑΛΕΞΑΝΔΡΟΥΠΟΛΗΣ (ΔΣΥΠΕ Α \_\_\_\_\_ ΕΞ 2025 πρόσκληση** **υποβολής προσφορων)**

Οι προσφορές υποβάλλονται μέχρι και την Δευτέρα 13-10-2025.

Η ημερομηνία αποστολής των προσφορών αποδεικνύεται με αποδεικτικό αποστολής/παραλαβής ηλεκτρονικού ταχυδρομείου. Σε κάθε περίπτωση, οι προσφορές θα πρέπει να έχουν παραληφθεί ηλεκτρονικά πριν ή και κατά την καταληκτική ημερομηνία.

**3.1 Περιεχόμενο φακέλου προσφοράς**

Η προσφορά θα περιλαμβάνει:

**α)** Συμπληρωμένα από τον συμμετέχοντα τα ΕΝΤΥΠΑ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ των Παραρτημάτων Β και Γ της παρούσας, υπογεγραμμένα ψηφιακά από τον νόμιμο εκπρόσωπο της εταιρείας.

**β)** Υπεύθυνη δήλωση της παρ. 4 του άρθρου 8 του Ν. 1599/1986, σύμφωνα με το συνημμένο Υπόδειγμα του Παραρτήματος Δ.

*Διευκρίνιση:*

Η ανωτέρω υπεύθυνη δήλωση φέρει ημερομηνία εντός των τελευταίων τριάντα ημερολογιακών ημερών προ της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ.

Η απαιτούμενη κατά τα ανωτέρω υπεύθυνη δήλωση υπογράφεται ψηφιακά από τον νόμιμο εκπρόσωπο και αφορά στους παρακάτω:

i. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε., και Ι.Κ.Ε.

ii. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.

iii. Σε κάθε άλλη περίπτωση νομικού προσώπου τους νόμιμους εκπροσώπους του.

iv. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που συμμετέχει σε αυτήν.

**γ)** Ασφαλιστική και φορολογική ενημερότητα σε ισχύ, σύμφωνα με τα οριζόμενα της παραγράφου 2 του άρθρου 73 του Ν.4412/2016.

**δ)** Νομιμοποιητικά έγγραφα εταιρίας.

Οι προσφέροντες δεν δικαιούνται αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Μετά από αίτημα της Υπηρεσίας τα στοιχεία των προσφορών είναι δυνατόν να τύχουν περαιτέρω διευκρινήσεων.

### Ισχύς προσφορών

Οι προσφορές ισχύουν και δεσμεύουν τους συμμετέχοντες για **εκατόν ογδόντα** (**180) μέρες** από την επόμενη της καταληκτικής ημερομηνίας υποβολής προσφορών.

### Τιμές

Στις τιμές χωρίς ΦΠΑ θα περιλαμβάνονται:

* Η αξία των προσφερόμενων υπηρεσιών σε ευρώ.
* Ό, τι αναφέρεται στο ΠΑΡΑΡΤΗΜΑ Α΄-ΤΕΧΝΙΚΕΣ ΠΡΟΔΙΑΓΡΑΦΕΣ - ΑΠΑΙΤΗΣΕΙΣ
* Όλες οι υπέρ τρίτων κρατήσεις ως και δασμοί, τέλη, καθώς και λοιπές δημοσιονομικές επιβαρύνσεις ή άλλες αμοιβές και επιβαρύνσεις.

Εάν μετά την ημερομηνία της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.

### Ειδικοί όροι

Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε ανάδοχοι υποχρεούνται να τα παρέχουν.

Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς.

Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του Ν. 4412/2016.

Ο ανάδοχος υποχρεούται και είναι ο μόνος υπεύθυνος για την αποκατάσταση κάθε είδους ζημίας ή βλάβης που θα προκληθεί στο προσωπικό ή στις κτιριακές εγκαταστάσεις ή σε οποιονδήποτε τρίτο, εφόσον αυτή οφείλεται σε υπαιτιότητα του προσωπικού του αναδόχου ή των εργασιών του.

Ο ανάδοχος υποχρεούται να τηρεί τις κείμενες διατάξεις σχετικά με την ασφάλεια των εργαζομένων και είναι αποκλειστικός και μόνος υπεύθυνος ποινικά και αστικά για κάθε ατύχημα που ήθελε συμβεί στο προσωπικό του.

### Αξιολόγηση προσφορών- ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής (προ ΦΠΑ), ανά τμήμα του Παραρτήματος Γ’.

Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν.

Επιπλέον, η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Ο ανάδοχος θα κληθεί να υπογράψει σύμβαση με το Γ.Χ.Κ. εφόσον η αξία της προμήθειας του Τμήματος που του ανατίθεται ξεπερνά τις 2.500,00 € (προ Φ.Π.Α.).

Εάν απαιτηθεί υπογραφή σύμβασης, ο ανάδοχος είναι υποχρεωμένος να καταθέσει εγγυητική επιστολή καλής εκτέλεσης, που να καλύπτει το 4% επί της εκτιμώμενης αξίας της σύμβασης, χωρίς ΦΠΑ (άρθρο 72, ν. 4412/2016). Επισημαίνεται, ότι η διάρκεια ισχύος της εγγυητικής επιστολής καλής εκτέλεσης της προς υπογραφή Σύμβασης πρέπει να είναι μεγαλύτερη κατά τουλάχιστον δύο (2) μήνες από τον συμβατικό χρόνο.

### Παράδοση – παραλαβή

Η υλοποίηση της προμήθειας θα γίνει εντός **δύο (2) μηνών** από την επόμενη ημέρα της ανάρτησης των σχετικών συμβάσεων στο Κ.Η.Μ.ΔΗ.Σ ή της κοινοποίησης της Απόφασης Ανάθεσης στον Ανάδοχο στην περίπτωση που δεν υπογράφεται Σύμβαση.

Η υλοποίηση περιλαμβάνει την παράδοση των υπηρεσιών κατόπιν συνεννόησης με τις Χημικές Υπηρεσίες για τις οποίες προορίζονται, όπως προβλέπεται στην παρούσα πρόσκληση.

Η παράδοση των υπηρεσιών θα γίνεται κατά τη διάρκεια ισχύος της σύμβασης στον χώρο των εγκαταστάσεων για τις οποίες προορίζεται και συγκεκριμένα στις παρακάτω διευθύνσεις:

|  |  |  |  |  |
| --- | --- | --- | --- | --- |
| **Χημική Υπηρεσία/Τόπος παράδοσης** | **Διεύθυνση** | **Υπεύθυνος επικοινωνίας** | **Τηλέφωνο** | **E-mail** |
| Χ.Υ. Σερρών (NUTS:EL526) | Τέρμα Άνδρου, 62125 Σέρρες | Κ.Κύδρος | 23213561022321356111 | serres.gcsl@aade.gr |
| Χ.Υ. Κρήτης (Ηράκλειο) (NUTS:EL431) | Επιμενείδου 19 71202 Ηράκλειο | Ι. Τσίγκος | 2813412100 | crete.gcsl@aade.gr |
| Χ.Υ. Αλεξανδρούπολης (NUTS:EL511) | Λιμάνι 68132 Αλεξανδρούπολη  | Β. Τριανταφύλλου | 2551355500 | alexandroupoli.gcsl@aade.gr |

Οι αρμόδιες Επιτροπές Παραλαβής συντάσσουν πρωτόκολλο-πρακτικό παραλαβής (ΕΝΤΥΠΟ ΕΝΤ 02 00 8.01 18) για την υπηρεσία που παρέλαβαν **εντός δεκαπέντε (15) ημερών** από την παράδοσή της με βάση τον ποσοτικό και ποιοτικό της έλεγχο και το αντίστοιχο σχετικό παραστατικό (βεβαίωση περάτωσης εργασιών).

Η Επιτροπή Παραλαβής διαβιβάζει το πρωτόκολλο παραλαβής (εις διπλούν) στη Δ/νση Σχεδιασμού & Υποστήριξης Εργαστηρίων και το κοινοποιεί στον προμηθευτή, ο οποίος προβαίνει στην έκδοση του σχετικού παραστατικού, με βάση το οποίο θα γίνει η πληρωμή.

Οι ανάδοχοι υποχρεούνται να εκδώσουν ηλεκτρονικά τιμολόγια, που είναι σύμφωνα με το ευρωπαϊκό πρότυπο έκδοσης ηλεκτρονικών τιμολογίων. Η ηλεκτρονική τιμολόγηση γίνεται στα στοιχεία:

* ΑΑΔΕ – ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ, Δ/νσηΑν.Τσόχα 16, ΤΚ 115 21, Αθήνα
* Αριθμός Φορολογικού Μητρώου (Α.Φ.Μ.) 997073525
* Κωδικός ηλεκτρονικής τιμολόγησης ΑΑΗΤ:1024.8010000000.0005

Στο τιμολόγιο θα πρέπει να δίνεται η περιγραφή των ειδών και να αναγράφονται:

* ο αριθμός ΑΔΑ της Έγκρισης Δαπάνης (Ψ2ΚΩ46ΜΠ3Ζ-ΜΑΟ)
* ο αριθμός πρωτοκόλλου της πρόσκλησης (ΔΣΥΠΕ Α \_\_\_\_ ΕΞ 2025 )
* ο ΚΑΕ 0863
* ο κωδικόςCPV: CPV50000000-5
* και ο αριθμός ΑΔΑΜ της Σύμβασης ή της Απόφασης Ανάθεσης (αν δεν έχει υπογραφεί σύμβαση).

Επίσης, είτε στο τιμολόγιο είτε σε συνοδευτικό έγγραφο του τιμολογίου θα πρέπει να αντιστοιχείται το τμήμα με τον α/α, όπως αυτός αναγράφεται στον πίνακα του Παραρτήματος Γ ή/και στη σύμβαση. Η παραλαβή καθώς και τυχόν παράταση, διενεργούνται σύμφωνα με τα προβλεπόμενα στο ν. 4412/2016.

1. **Πληρωμή**

Η πληρωμή της αξίας των υπό προμήθεια υπηρεσιών θα πραγματοποιηθεί με την παραλαβή από την Υπηρεσία των τιμολογίων και των σχετικών Πρωτοκόλλων οριστικής ποσοτικής και ποιοτικής παραλαβής τους, εντός 60 ημερών, με έμβασμα στον τραπεζικό λογαριασμό του δικαιούχου σε βάρος του Προϋπολογισμού του Ε.Τ.Ε.Π.Π.Α.Α., οικονομικού έτους 2025, ΚΑΕ 0863.

Η πληρωμή θα γίνεται μόνο μετά την προσκόμιση βεβαίωσης φορολογικής και ασφαλιστικής ενημερότητας. Στην τιμή περιλαμβάνεται κάθε δαπάνη του αναδόχου για την εκτέλεση της προμήθειας καθώς και οι νόμιμες κρατήσεις που τον βαρύνουν, μη συμπεριλαμβανομένου του Φ.Π.Α που βαρύνει το Ελληνικό Δημόσιο.

Υπέρ τρίτων κρατήσεις:

* Κράτηση 0,1% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης Υπέρ της Ενιαίας Αρχής Δημοσίων Συμβάσεων (άρθρο 350 παρ. 3 του ν. 4412/2016).
* Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό του Υπουργείου Ψηφιακής Διακυβέρνησης σύμφωνα με την παρ. 6 του άρθρου 36 του ν. 4412/2016.

Στην καθαρή αξία θα γίνει παρακράτηση φόρου εισοδήματος 8%.

Εάν μετά την ημερομηνία της δημοσίευσης της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.

ΔΙΚΑΙΟΛΟΓΗΤΙΚΑ ΠΟΥ ΠΡΕΠΕΙ ΝΑ ΠΡΟΣΚΟΜΙΣΕΙ Ο ΑΝΑΔΟΧΟΣ ΚΑΤΑ ΤΟ ΣΤΑΔΙΟ ΤΗΣ ΠΛΗΡΩΜΗΣ:

1. Φορολογική και ασφαλιστική ενημερότητα.

2. Έγγραφο της τράπεζας στην οποία ο ανάδοχος επιθυμεί να γίνεται η πληρωμή και στο οποίο θα αναγράφεται ο αριθμός ΙΒΑΝ.

Κατά τα λοιπά εφαρμόζονται οι διατάξεις περί Κρατικών Προμηθειών.

Η παρούσα πρόσκληση θα δημοσιευτεί στο ΚΗΜΔΗΣ και στην ιστοσελίδα της Α.Α.Δ.Ε. στην διεύθυνση <http://www.aade.gr/prokiryxeis-diagonismoi> και στην διεύθυνση <http://www.aade.gr/gcsl>.

|  |
| --- |
| **Με εντολή Διοικητή****Η ΠΡΟΪΣΤΑΜΕΝΗ ΤΗΣ****ΓΕΝΙΚΗΣ ΔΙΕΥΘΥΝΣΗΣ Γ.Χ.Κ.** |
| **ΣΟΦΙΑ ΖΗΣΗ** |

**Συνημμένα**:

1. Παράρτημα Α’: ΤΕΧΝΙΚΕΣ ΠΡΟΔΙΑΓΡΑΦΕΣ - ΑΠΑΙΤΗΣΕΙΣ
2. Παράρτημα Β’: ΥΠΟΔΕΙΓΜΑΤΕΧΝΙΚΗΣ ΠΡΟΣΦΟΡΑΣ
3. Παράρτημα Γ’: ΥΠΟΔΕΙΓΜΑ ΟΙΚΟΝΟΜΙΚΗΣΠΡΟΣΦΟΡΑΣ
4. Παράρτημα Δ΄: ΥΠΕΥΘΥΝΗ ΔΗΛΩΣΗ

**Κοινοποίηση:**

1. Χ.Υ. Σερρών
2. Χ.Υ. Κρήτης (Ηράκλειο)
3. Χ.Υ. Αλεξανδρούπολης
4. Δ/νση Προϋπολογισμού & Δημοσιονομικών Αναφορών (dpdad2@aade.gr)

**Εσωτερική διανομή:**

1. Γραφείο Προϊσταμένης Γενικής Διεύθυνσης Γενικού Χημείου του Κράτους
2. Διεύθυνση Σχεδιασμού & Υποστήριξης Εργαστηρίων

**ΠΑΡΑΡΤΗΜΑ Α: ΤΕΧΝΙΚΕΣ ΠΡΟΔΙΑΓΡΑΦΕΣ - ΑΠΑΙΤΗΣΕΙΣ**

**της υπ’ αριθμό ΔΣΥΠΕ Α \_\_\_\_ ΕΞ 2025 Πρόσκλησης υποβολής προσφορών για την προμήθεια υπηρεσιών συντήρησης επιχρισμάτων και ελαιοχρωματισμού εσωτερικών χώρων των κτιρίων που στεγάζονται οι Χημικές Υπηρεσίες Σερρών, Κρήτης (Ηράκλειο) και Αλεξανδρούπολης**

1. Η προμήθεια υπηρεσιών συντήρησης επιχρισμάτων και ελαιοχρωματισμού εσωτερικών χώρων αφορά σε συνολική επιφάνεια για κάθε Χημική Υπηρεσία ως εξής:

α) 1.700τ.μ. περίπου, τοιχοποιίας και οροφών, Χημικής Υπηρεσίας Σερρών

β) 1.500τ.μ. περίπου, τοιχοποιίας, Χημικής Υπηρεσίας Κρήτης (Ηράκλειο)

γ) 360τ.μ. περίπου, τοιχοποιίας και οροφών κεντρικής εισόδου και διαδρόμων, Χημικής Υπηρεσίας

Αλεξανδρούπολης

1. Μεταφορά επίπλων, ηλεκτρονικού και εργαστηριακού εξοπλισμού, αν απαιτείται, υπό τις οδηγίες του υπευθύνου της Υπηρεσίας, εκτός του χώρου εργασιών συντήρησης.
2. Κάλυψη των δαπέδων, των επιφανειών εργασίας, των επίπλων, του ηλεκτρονικού και εργαστηριακού εξοπλισμού, κατά τη διάρκεια των εργασιών, με προστατευτικά υλικά.
3. Ξύσιμο σαθρών χρωμάτων και επιχρισμάτων.
4. Προετοιμασία όλων των επιφανειών: σοβάτισμα (όπου απαιτείται), στοκάρισμα, τρίψιμο και αστάρωμα.
5. Βαφή της τοιχοποιίας, των χώρων, με πλαστικό οικολογικό χρώμα σε δύο στρώσεις, σε απόχρωση επιλογής του υπευθύνου της Υπηρεσίας.
6. Βαφή των οροφών των χώρων, με υδρόχρωμα ή πλαστικό χρώμα, αναλόγως της υφιστάμενης κατάστασης, σε δύο στρώσεις, σε απόχρωση επιλογής του υπευθύνου της Υπηρεσίας.
7. Αφαίρεση και απομάκρυνση των προστατευτικών υλικών καθώς και των προϊόντων καθαίρεσης σαθρών.
8. Καθαρισμός των χώρων, επαναφορά των επίπλων και όλου του εξοπλισμού που τυχόν μετακινήθηκε, στην αρχική τους θέση.
9. Για τις επιφάνειες της τοιχοποιίας που καλύπτονται από πλακίδια και αφορούν αποκλειστικά στους εργαστηριακούς χώρους της Χημικής Υπηρεσίας Κρήτης (Ηράκλειο) περιλαμβάνει επιπλέον τις ακόλουθες εργασίες:

- Τρίψιμο και καθάρισμα όλης της επιφάνειας της τοιχοποιίας που καλύπτεται από κεραμικά πλακίδια.

- Διάστρωση της επιφάνειας με εποξειδικό αστάρι.

- Βαφή με εποξειδικό χρώμα σε δύο στρώσεις, σε απόχρωση επιλογής του υπευθύνου της Υπηρεσίας.

1. Στο τίμημα συμπεριλαμβάνονται όλα όσα περιγράφονται ανωτέρω, όλα τα υλικά, μικροϋλικά, αναλώσιμα που θα απαιτηθούν για το σύνολο των εργασιών για την πλήρη συντήρηση των επιχρισμάτων των εσωτερικών χώρων (τοιχοποιία, οροφές) και των ελαιοχρωματισμό τους καθώς και η μεταφορά και φορτοεκφόρτωση τους, στις Χημικές Υπηρεσίες.

**ΠΑΡΑΡΤΗΜΑ Β: ΥΠΟΔΕΙΓΜΑ ΤΕΧΝΙΚΗΣ ΠΡΟΣΦΟΡΑΣ**

**της υπ’ αριθμό υπ’ αριθμό ΔΣΥΠΕ Α \_\_\_\_ ΕΞ 2025 Πρόσκλησης υποβολής προσφορών για την προμήθεια υπηρεσιών συντήρησης επιχρισμάτων και ελαιοχρωματισμού εσωτερικών χώρων των κτιρίων που στεγάζονται οι Χημικές Υπηρεσίες Σερρών, Κρήτης (Ηράκλειο) και Αλεξανδρούπολης,.**

|  |
| --- |
| **ΤΕΧΝΙΚΗ ΠΡΟΣΦΟΡΑ** |
| **ΕΠΩΝΥΜΙΑ** |  |
| **ΔΙΕΥΘΥΝΣΗ, Τ.Κ., ΠΟΛΗ ΕΔΡΑΣ** |  |
| **ΤΗΛΕΦΩΝΑ / E-MAIL** |  |
| **ΑΦΜ – ΔOY** |  |
| **ΝΟΜΙΜΟΣ ΕΚΠΡΟΣΩΠΟΣ** |  |
| **Α.Δ.Τ. (Νόμιμου εκπροσώπου)** |  |
| **Υπεύθυνος Επικοινωνίας** |  |
| **Ισχύς προσφοράς** |  |

|  |  |  |
| --- | --- | --- |
| **ΧΑΡΑΚΤΗΡΗΣΤΙΚΑ**  | **ΠΡΟΣΦΕΡΕΤΑΙ****ΝΑΙ/ΌΧΙ** | **ΠΑΡΑΠΟΜΠΗ** |
| 1) Η προμήθεια υπηρεσιών συντήρησης επιχρισμάτων και ελαιοχρωματισμού εσωτερικών χώρων αφορά σε συνολική επιφάνεια για κάθε Χημική Υπηρεσία ως εξής: |  |  |
| 1α) 1.700τ.μ. περίπου, τοιχοποιίας και οροφών, Χημικής Υπηρεσίας Σερρών |  |  |
| 1β) 1.500τ.μ. περίπου, τοιχοποιίας, Χημικής Υπηρεσίας Κρήτης (Ηράκλειο) |  |  |
| 1γ) 360τ.μ. περίπου, τοιχοποιίας και οροφών κεντρικής εισόδου και διαδρόμων, Χημικής Υπηρεσίας Αλεξανδρούπολης |  |  |
| 2) Μεταφορά επίπλων, ηλεκτρονικού και εργαστηριακού εξοπλισμού, αν απαιτείται, υπό τις οδηγίες του υπευθύνου της Υπηρεσίας, εκτός του χώρου εργασιών συντήρησης. |  |  |
| 3) Κάλυψη των δαπέδων, των επιφανειών εργασίας, των επίπλων, του ηλεκτρονικού και εργαστηριακού εξοπλισμού, κατά τη διάρκεια των εργασιών, με προστατευτικά υλικά. |  |  |
| 4) Ξύσιμο σαθρών χρωμάτων και επιχρισμάτων |  |  |
| 5) Προετοιμασία όλων των επιφανειών: σοβάτισμα (όπου απαιτείται), στοκάρισμα, τρίψιμο και αστάρωμα. |  |  |
| 6) Βαφή της τοιχοποιίας, των χώρων, με πλαστικό οικολογικό χρώμα σε δύο στρώσεις, σε απόχρωση επιλογής του υπευθύνου της Υπηρεσίας. |  |  |
| 7) Βαφή των οροφών των χώρων, με υδρόχρωμα ή πλαστικό χρώμα, αναλόγως της υφιστάμενης κατάστασης, σε δύο στρώσεις, σε απόχρωση επιλογής του υπευθύνου της Υπηρεσίας. |  |  |
| 8) Αφαίρεση και απομάκρυνση των προστατευτικών υλικών καθώς και των προϊόντων καθαίρεσης σαθρών |  |  |
| 9) Καθαρισμός των χώρων, επαναφορά των επίπλων και όλου του εξοπλισμού που τυχόν μετακινήθηκε, στην αρχική τους θέση |  |  |
| 10) Για τις επιφάνειες της τοιχοποιίας που καλύπτονται από πλακίδια και αφορούν αποκλειστικά στους εργαστηριακούς χώρους της Χημικής Υπηρεσίας Κρήτης (Ηράκλειο) περιλαμβάνει επιπλέον τις ακόλουθες εργασίες:- Τρίψιμο και καθάρισμα όλης της επιφάνειας της τοιχοποιίας που καλύπτεται από κεραμικά πλακίδια.- Διάστρωση της επιφάνειας με εποξειδικό αστάρι.- Βαφή με εποξειδικό χρώμα σε δύο στρώσεις, σε απόχρωση επιλογής του υπευθύνου της Υπηρεσίας |  |  |
| 11) Στο τίμημα συμπεριλαμβάνονται όλα όσα περιγράφονται ανωτέρω, όλα τα υλικά, μικροϋλικά, αναλώσιμα που θα απαιτηθούν για το σύνολο των εργασιών για την πλήρη συντήρηση των επιχρισμάτων των εσωτερικών χώρων (τοιχοποιία, οροφές) καθώς και η μεταφορά και φορτοεκφόρτωση τους, στις Χημικές Υπηρεσίες |  |  |

<ΠΟΛΗ>………………………………………………………, …../…../………

 Για τον Προσφέροντα:

…………………………………………….…………………………………………..

Υπογραφή του νόμιμου εκπροσώπου

**ΠΑΡΑΡΤΗΜΑ Γ: ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

**της υπ’ αριθμό υπ’ αριθμό ΔΣΥΠΕ Α \_\_\_\_ ΕΞ 2025 Πρόσκλησης υποβολής προσφορών για την προμήθεια υπηρεσιών συντήρησης επιχρισμάτων και ελαιοχρωματισμού εσωτερικών χώρων των κτιρίων που στεγάζονται οι Χημικές Υπηρεσίες Σερρών, Κρήτης (Ηράκλειο) και Αλεξανδρούπολης.**

|  |
| --- |
| **ΟΙΚΟΝΟΜΙΚΗ ΠΡΟΣΦΟΡΑ** |
| **ΕΠΩΝΥΜΙΑ** |  |
| **ΔΙΕΥΘΥΝΣΗ, Τ.Κ., ΠΟΛΗ ΕΔΡΑΣ** |  |
| **ΤΗΛΕΦΩΝΑ / E-MAIL** |  |
| **ΑΦΜ – ΔOY** |  |
| **ΝΟΜΙΜΟΣ ΕΚΠΡΟΣΩΠΟΣ** |  |
| **Α.Δ.Τ. (Νόμιμου εκπροσώπου)** |  |
| **Υπεύθυνος Επικοινωνίας** |  |
| **Ισχύς προσφοράς** |  |

|  |  |  |  |  |  |
| --- | --- | --- | --- | --- | --- |
| **α/α** | **ΕΙΔΟΣ** | **ΤΜΗΜΑ** | **ΤΙΜΗ****ΧΩΡΙΣ ΦΠΑ (€)** | **ΦΠΑ** **(€)** | **ΣΥΝΟΛΙΚΗ ΤΙΜΗ ΜΕ ΦΠΑ****(€)** |
| 1 | ΣΥΝΤΗΡΗΣΗ ΕΠΙΧΡΙΣΜΑΤΩΝ ΚΑΙ ΕΛΑΙΟΧΡΩΜΑΤΙΣΜΟΥ ΕΣΩΤΕΡΙΚΩΝ ΧΩΡΩΝ ΚΤΙΡΙΩΝ ΣΤΕΓΑΣΗΣ ΧΗΜΙΚΩΝ ΥΠΗΡΕΣΙΩΝ  | ΧΥ ΣΕΡΡΩΝ |  |  |  |
| 2 | ΧΥ ΚΡΗΤΗΣ (ΗΡΑΚΛΕΙΟ) |  |  |  |
| 3 | ΧΥ ΑΛΕΞΑΝΔΡΟΥΠΟΛΗΣ |  |  |  |

<ΠΟΛΗ>………………………………………………………, …../…../………

 Για τον Προσφέροντα:

…………………………………………….…………………………………………..

Υπογραφή του νόμιμου εκπροσώπου

**ΠΑΡΑΡΤΗΜΑ Δ: ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ**

ΥΠΕΥΘΥΝΗ ΔΗΛΩΣΗ

**(άρθρο 8 Ν.1599/1986)**

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν.1599/1986)

|  |  |
| --- | --- |
| ΠΡΟΣ(1): | **ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου(Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: Ως …………………………………..(4) της εταιρείας/ατομικής επιχείρησης με την επωνυμία «…………………………………………….…» και το διακριτικό τίτλο «……………………..…..» που εδρεύει στην ……………………….…., στην οδό ………………., Τ.Κ. ………….. με Α.Φ.Μ.: .……………………., Δ.Ο.Υ.: ……………………….: |
| **Α.** αποδέχομαι τους όρους της παρούσας και ότι τα είδη που προσφέρονται έχουν τις ζητούμενες προδιαγραφές, όπως αυτές περιγράφονται στο Παράρτημα Α’ της παρούσας πρόσκλησης.**Β1.** δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:* συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου.
* δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου.
* απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000.
* τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου.
* νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008.
* παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου, η οποία ενσωματώθηκε στην εθνική νομοθεσία με τον ν. 4198/2013.

**Β2.**δεν έχει εκδοθεί σε βάρος μου απόφαση αποκλεισμού, σύμφωνα με το άρθρο 74 του ν. 4412/2016.**Β3.** δεν τελώ σε πτώχευση, ούτε σε διαδικασία κήρυξης πτώχευσης, εκκαθάριση ή αναγκαστική διαχείριση.**Β4.** έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής).**Γ.** αναλαμβάνω την υποχρέωση προσκόμισης των παρακάτω πιστοποιητικών για την απόδειξη της μη συνδρομής των λόγων αποκλεισμού, εφόσον ζητηθεί.1) απόσπασμα ποινικού μητρώου, 2) πιστοποιητικό φορολογικής ενημερότητας, 3) πιστοποιητικό ασφαλιστικής ενημερότητας,  |

Ημερομηνία: \_\_\_\_\_\_\_\_\_\_\_\_\_\_\_\_\_\_

 **Ο Δηλών- Εξουσιοδοτών**

 (Υπογραφή-ημερομηνία)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.